ئەمجەد عەلیمورادی
ئەمجەد عەلیمۆرادی (لەدایکبووی ١٩٥٤ ھەتا ٢٠١٣، لە سەقز) ناسراو بە باوکی شانۆی سەقز، شانۆکار و نووسەر خەڵکی ڕۆژھەڵاتی کوردستانە کە لە بواری ھونەری شانۆ و شانۆگەری چالاک بوو.

ژیان 
ئەمجەد عەلیمۆرادی لە ساڵی ١٩٥٤ لە گەڕەکی ناوقەڵای سەقز لەدایکبوو. ئەو خوێندنی سەرەتایی ھەر لەو شارە تەواو کرد و پاشان بڕوانامەی کارزانی لە زانستگاە وەرگرد و لە ئیدارەی مۆخابرات بوو بە تەکنیککارێکی دوورپەیوەندی. لە ساڵی ١٩٦٨ دەستی بە چالاکییە ھونەرییەکانی کرد و یەکەمین گرووپی پرۆفێشناڵی شانۆی دامەزراند. ئەو یەکێک بوو لەدامەزرێنەرانی فیستیڤاڵی نێونەتەوەیی شانۆی کوردی لە ڕۆژھەڵاتی کوردستان. ئەو زیاتر لە ١٠٠ شانۆی لە ماوەی کاری ھونەری خۆیدا پێشکەش بە ھونەردۆستان کرد.

بندیخانە 
کاتێ سرودی «ئەی شەھیدان» لە سەرەتای شۆرشی ١٩٧٩ی ئێران و شۆرشی ڕۆژھەڵاتی کوردستان گەیییە گوێی کوردان کەم کەس دەیانزانی دەنگی ئەمجەد عەلیمۆرادییە و ئەوە بوو بە سەرەتایێ بۆ گۆڕینی ژیانێکی نەخوازراو. لە ھەشتاکان تا سەرەتای نەوەدەکانی زایینی زیندانی کرا و بیست ساڵ لەم بەندیخانە بۆ بەندێکیتر دەیانبرد و دەیانھاورد.
تەنیا شانۆ دەیتوانی لە زەبرو زەنگی زیندان و تێوەگلانی مادەی ھۆشبەر ڕزگاری بکات. ھەرجار لە زیندانێک گرووپێکی شانۆی ساز دەکرد. دوایین شانۆی لە زیندانی سەقز ساز کرد و لە فستیواڵی سەرانسەری زیندانەکانی ئێران خەڵاتی باشترین دەرھێنەری وەرگرت.

عەلیمۆرادی لە کۆتایی زستانی ٢٠١٣ لە نەخۆشخانەی شاری سەقز کۆچی دوایی کرد.

بەرھەمەکان

شانۆ 
ھەندێک لە بەناوبانگترین کارەکانی بریتین لە:
 شانۆی «شەھیدی دووەم» لە دەیەکانی ھەفتای زایینی
 شانۆی «گیانفیدا»
 شانۆی «تاوانبار کێیە»
 شانۆی «لە خزمەت بادا»
 شانۆی «چاو لە پێناو چاو»
 شانۆی «سەی کازم»
 شانۆی «خوازبێنی»
 شانۆی «پاڵەوان کەچەڵ»
 شانۆی «ئەسپی سپی»
 شانۆی «چوار سندوق»
 شانۆی «ھوراتییەکان و کوراتییەکان»
 شانۆی «ماچ و فرمێسک»

سروودی نەتەوەیی 
 سروودی «ئەی شەھیدان»

سەرچاوەکان

بەستەرە دەرەکییەکان 

خەڵکی سەقز
کوردەکانی ڕۆژھەڵاتی کوردستان
ھونەرمەندانی کورد
شانۆکاران
نووسەران